Gert Jervan

**Gert Jervan** (sündinud 23. augustil 1974 Tallinnas) on eesti arvutitehnikateadlane ja õppejõud.

## Haridus
Ta lõpetas Tallinna Tondiraba Keskkooli (endine 56. keskkool) 1992 ja õppis aastatel 1992–1998 Tallinna Tehnikaülikoolis informaatikat ja arvutitehnikat, omandades tehnikateaduste magistri kraadi. Aastatel 1998–2005 õppis ta Linköpingi Ülikooli doktorantuuris ja töötas sealses sardsüsteemide laboris (Embedded Systems Lab). Ta on täiendanud ennast 1995. aastal TIMA Labis Grenoble'is ja 1997. aastal Fraunhoferi instituudis Dresdenis.

## Töökäik
Tallinna Kesklinna Koolidevahelise Õppekeskuse õpetaja 1994–1996; Tallinna Tehnikaülikooli insener 1996–1998; Linköpingi Ülikooli doktorant/assistent 1998–2005; Linköpingi Ülikooli projektijuht 2002–2005.

2005. aastast töötas Gert Jervan Tallinna Tehnikaülikooli arvutitehnika instituudis: algul järeldoktorina (2005–2007) ning seejärel vanemteadurina (2007–2012). 2012. aastal valiti ta Tallinna Tehnikaülikooli arvutitehnika instituudi digitaaltehnika õppetooli usaldusväärsete arvutisüsteemide professoriks (2012–2017). Aastast 2017 on ta arvutisüsteemide instituudi professor.

Aastatel 2012–2015 oli Gert Jervan Tallinna Tehnikaülikooli infotehnoloogia teaduskonna teadusprodekaan ning aastal 2013 oli ta infotehnoloogia teaduskonna dekaani kohusetäitja, alates 2014 infotehnoloogia teaduskonna dekaan.

## Teadustöö
Uurimistöö põhisuunad on arvuti- ja sardsüsteemide analüüs ning projekteerimine, süsteemide
turvalisus, töökindlus ja usaldusväärsus.

### Teaduskorralduslik tegevus
* 2025-... Haridus- ja Teadusministeeriumi tehisintellekti nõukoja liige
* 2018−... EIT Digital – Tallinna Tehnikaülikooli esindaja
* 2018−... Shota Rustaveli National Science Foundation of Georgia – välisekspert
* 2016−... Informatics Europe – TTÜ esindaja
* 2014−... IEEE Nordic Circuits and Systems Conference – programmikomitee liige
* 2013−2019 TTÜ nõukogu liige
* 2012−... Euroopa Komisjoni teadusdirektoraat, ekspert, hindaja, hindamispaneelide asejuht (alates 2016)
* 2011−... IEEE International Symposium on Design and Diagnostics of Electronic Circuits and Systems, programmikomitee liige
* 2010−... European Network of Excellence on High Performance and Embedded Architecture and Compilation (HiPEAC), liige
* 2008−... International Conference on Architecture of Computing Systems, programmikomitee liige
* 2008−2016 European Workshop on Microelectronics Education, juhtkomitee liige
* 2007−... IEEE Computer Society, liige, Eesti kapiitli juht (2007–2012)
* 2005−... ACM, liige
* 1998−... IEEE, liige, vanemliige (2010)

## Tunnustus
* 2005 – Boris Tamme nimeline preemia
* 2008 – TTÜ aasta noorteadlane
* 2017 – Tallinna Ettevõtlusauhinnad 2017 võitja kategoorias "Rakenduslik teadustöö 2017" (koostöös Tallinna Tehnikaülikooliga). Projekt "Aktiivsusmonitorid kiirendussensorite tootjale Bosch Sensortec energiasäästlikumaks ja täpsemaks muutmisel". Meeskond: A. Allik, K. Erlenheim, G. Jervan, D. Karai, S. Mägi, M. Leier, M. Gorev, Tahir Nish, K. Pilt, I. Fridolin (juht)
* 2017 – TTÜ rakenduslike teadustööde konkursi esikoht teadustööga "Energiasäästlikumad ja täpsemad algoritmid kiirendussensorite tootjale Bosch Sensortec rakendamiseks aktiivsusmonitorides". Partner: BOSCH Sensortec GmbH. Projektimeeskonna liikmed: Ivo Fridolin (juht), Kristjan Pilt, Deniss Karai, Gert Jervan, Mairo Leier, Maksim Gorev, Ardo Allik, Karl Erlenheim, Siiri Mägi, Tahir Nish.
* 2018 – I koht TTÜ rakenduslike teadustööde konkursil, 2017. aasta parim rakendusuuring. Projekt "Tark töörõivas Ragnarok Workwear 2.0". Tallinna Tehnikaülikooli meeskond: A. Allik, I. Guitor, G. Jervan, D. Karai, R. O. Komu, M. Leier, E. Liiv, K. Pilt, V. Roosaar, J. Soom, I. Fridolin (juht)
* 2018 – Tallinna Ettevõtlusauhinnad 2018 võitja kategoorias "Rakenduslik teadustöö 2018" (koostöös Tallinna Tehnikaülikooliga). Projekt "Tark töörõivas Ragnarok Workwear 2.0". Tallinna Tehnikaülikooli meeskond: A. Allik, I. Guitor, G. Jervan, D. Karai, R. O. Komu, M. Leier, E. Liiv, K. Pilt, V. Roosaar, J. Soom, I. Fridolin (juht)
* 2025 – Valgetähe IV klassi teenetemärk

## Viited

## Välislingid
* Koduleht
* Gert Jervan Eesti Teaduse Infosüsteemis (ETIS)
* Videointervjuu Gert Jervaniga (ja tekst) veebis, portaalis "Postimees TV"